EkBass/fiwiki-20250220-pages-articles huggingface dataset:
François-Xavier Ortoli

François-Xavier Ortoli (16. helmikuuta 1925 Ajaccio, Korsika – 30. marraskuuta 2007 Pariisi) oli ranskalainen poliitikko ja liikemies. Hän toimi Euroopan komission puheenjohtajana vuosina 1973–1977 ja useita kertoja ministerinä Ranskassa. == Tausta == Ortoli syntyi Ajacciossa Korsikalla ja vietti nuoruutensa Ranskan Indokiinassa, jossa hänen isänsä toimi rekisteriviraston johtajana. Hän suoritti lukio-opintonsa Vietnamin Hanoissa Albert Sarraut -lyseossa. Toisen maailmansodan aikaisista ansioistaan Japania vastaan Indokiinassa tehdystä työstä vastarintaliikkeessä Ortoli palkittiin Ranskan Sotaristillä (Croix de la guerre) sekä myös vastarintaliikkeen muistomitalilla. Vuonna 1947 Ortoli hyväksyttiin pari vuotta aiemmin perustettuun Ranskan Kansalliseen hallintokouluun ja opintomenestyksensä myötä Valtiovarain tarkastustoimiston palvelukseen. === Poliittinen ura === Osallistuttuaan eri asteisena poliitikkona useiden eri Ranskan hallitusten toimintaan, Ortoli sai vuonna 1958 vastuulleen Euroopan komission sisämarkkinat. Vuonna 1961 hänestä tuli pääsihteeri Euroopan taloudellista yhdentymistä käsittelevään hallitusten väliseen neuvostoon. Vuodesta 1962 aina vuoteen 1966 Ortoli toimi pääministeri Georges Pompidoun kansliapäällikkönä. Tämän jälkeen hän toimi vuoden ajan Ranskan valtiollisen suunnittelukomission johtajana. Ortoli valittiin huhtikuussa 1967 asuntoministeriksi Georges Pompidoun hallitukseen. Seuraavana vuonna hän seurasi samassa hallituksessa Alain Peyrefitteä opetusministerinä. Vuoden 1968 kansalliskokouksen vaaleissa Ortoli valittiin gaullistipuolueen edustajana Lillen vaalipiiristä. Hänet nimettiin myös valtiovarainministeriksi pääministeri Maurice Couve de Murvillen hallitukseen. Vuonna 1969 Ortoli nimitettiin teollisen kehityksen ja tieteellisen tutkimuksen ministeriksi Jacques Chaban-Delmasin hallitukseen. Tässä hallituksessa hän toimi aina vuoteen 1972 saakka. === Euroopan unioni === Ortoli toimi Euroopan komission puheenjohtajana vuosina 1973–1977. Hänen puheenjohtajakauttaan värittivät öljykriisi ja öljyn räjähdysmäinen hinnannousu. Hän johti valmistelutyötä johon myöhemmin pohjautui Euroopan rahajärjestelmä ja ECU:n käyttöönotto laskennallisena valuuttana. Britannia, Tanska ja Irlanti liittyivät EU:hun ensimmäisessä laajentumisvaiheessa vuonna 1974. Puheenjohtajuutensa jälkeen, aina vuoteen 1985 asti Ortoli toimi Euroopan komission talous- ja finanssikomissaarina. Tässä komissaarin tehtävässä hän oli keskeisesti luomassa Euroopan rahajärjestelmää, joka varsinaisesti muodosti perustan yhteisvaluutalle. === Mitterrandin aika === Ranskan tasavallan presidentti François Mitterrand nimitti Ortolin kansallisen öljy-yhtiö Totalin pääjohtajaksi vuonna 1984. Tässä tehtävässä hän toimi aina vuoteen 1990 saakka. Tuona vuonna hänestä tuli Ranskan kansallisen työnantajaliiton puheenjohtaja. == Lähteet == Luokka:Euroopan komission puheenjohtajat Luokka:Ranskalaiset EU-komissaarit Luokka:Ranskan ministerit Luokka:Ranskalaiset poliitikot Luokka:Ranskan valtiovarainministerit Luokka:Ranskan opetusministerit Luokka:Vuonna 1925 syntyneet Luokka:Vuonna 2007 kuolleet
Dorothy Brookshaw

Dorothy Elizabeth ”Dot” Brookshaw (20. joulukuuta 1912 – 3. syyskuuta 1962) oli kanadalainen yleisurheilija. Hän saavutti pronssimitalin 4 × 100 metrin viestijuoksussa vuoden 1936 kesäolympialaisissa Berliinissä yhdessä Mildred Dolsonin, Hilda Cameronin ja Aileen Meagherin kanssa. == Lähteet == == Aiheesta muualla == * Dorothy Brookshaw Sports-reference.com-sivustolla. Luokka:Kanadalaiset pikajuoksijat Luokka:Kanadalaiset olympiamitalistit Luokka:Vuonna 1912 syntyneet Luokka:Vuonna 1962 kuolleet
Katupöly

Katupölyksi kutsutaan terveydelle haitallisia ilman pienhiukkasia, jotka syntyvät pääosin katujen hiekoituksen sekä asfalttipinnan kulumisen seurauksena. Katupöly on ongelma vilkkaasti liikennöidyissä kaupungeissa, joissa liikenne pitää katupölyn jatkuvasti ilmassa. Pienhiukkaset aiheuttavat terveyshaittoja kaiken ikäisille, ja ovat erityisen haitallisia hengityselinsairauksista kärsiville. Suomessa katupöly nousee ongelmaksi erityisesti keväisin, jolloin kadut paljastuvat ja niille talven aikana tuotu hiekka ja sora kuivuvat. Suomessa katupölyn pienhiukkasiin kuolee vuosittain 57 ihmistä.Ilmastotutkimukselle poikkeuksellinen tilanne on ainutlaatuinen mahdollisuus – Tutkija: "Meneillään on maailman mittakaavassakin valtava ihmiskoe" Yle, 2020 == Lähteet == Luokka:Aerosolifysiikka
Tomas Sinisalo

Tomas Sinisalo (s. 15. tammikuuta 1986 Philadelphia, Pennsylvania, Yhdysvallat) on suomalainen jääkiekkohyökkääjä. Sinisalo on edesmenneen NHL- pelaajan Ilkka Sinisalon poika ja tämän vuoksi Tomas on pelannut kolmen eri maan juniori-sarjoja. SM-liigassa Sinisalo pelasi melko pientä roolia eikä lyönyt missään vaiheessa itseään kunnolla läpi. Sinisalo pelasi juniorina Jokereissa ja Bluesissa. Kaudella 2003–2004 hän pelasi USHL -junioriliigaa ja kauden 2004–2005 Leksands IF:n junioreissa Ruotsissa. Sinisalon SM-liigaura alkoi SaiPasta, jonne siirtyi kaudeksi 2005–2006. Vähälle peliajalle SaiPassa jäänyt Sinisalo siirtyi 2005 marraskuussa Espoo Bluesiin kevääseen 2008 ulottuvalla sopimuksella (sopimuksen viimeistä kautta ei koskaan käytetty). Sinisalo pelasi 2005–07 välisenä aikana enimmäkseen Mestis-joukkue HC Salamoissa ja kävi kauden 2006–2007 aikana lainalla Kiekko-Vantaassa, KalPassa sekä Elitserien -joukkue Malmö Redhawksissa. Kaudet 2007–2008 ja 2008–2009 Sinisalo pelasi TPS:ssä. Hän sai kuitenkin lähtöpassit joukkueesta huhtikuussa 2009. Sinisalo oli mukana 7. syyskuuta alkaneella Philadelphia Flyersin tulokasleirillä. Sinisalo oli organisaatiossa try-outilla. Syyskuussa Philadelphia lähetti hänet farmijoukkue Adirondack Phantomsiin. Adirondack vapautti Sinisalon koeaikasopimuksestaan 1. lokakuuta. Marraskuun alussa Sinisalo solmi sopimuksen Kiekko-Vantaan kanssa. Tammikuussa 2011 hän siirtyi loppukaudeksi Tanskan pääsarjan Hvidovreen. Seuraavaksi kaudeksi Sinisalo siirtyi saman sarjan Herlev Hornetsiin. Sinisalo teki Herlevissä 38 ottelussa 43 pistettä. Keväällä 2012 hän solmi kaksivuotisen sopimuksen Norjan pääsarjan Stjernen Hockeyn kanssa. Kaudeksi 2014–2015 Sinisalo siirtyi pelaamaan Tšekin 2. liigaan Pirati Chomutovin joukkueeseen ja sieltä seuraavaksi kaudeksi Tanskaan Herning Blue Foxin riveihin. Kaudet 2016–2017 ja 2017–2018 Sinisalo oli kokonaan pelaamatta mutta teki paluun II divisioonaan Oulunkylän Kiekko- Kerhon joukkueessa kaudella 2018–2019 ==Tilastot== 2005–2006 SaiPa SM-liiga 10 1 0 1 26 – – – – – Blues SM-liiga 14 1 0 1 26 – – – – – K-Vantaa Mestis 1 0 0 0 0 – – – – – Salamat Mestis 21 3 3 6 8 3 2 0 2 2 2006–2007 Blues SM-liiga 16 1 1 2 6 – – – – – KalPa SM-liiga 7 0 0 0 2 – – – – – Salamat Mestis 12 4 2 6 2 – – – – – Malmö IF SHL 10 0 0 0 2 – – – – – 2007–2008 TPS SM-liiga 47 3 9 12 12 2 0 0 0 0 2008–2009 TPS SM-liiga 30 3 1 4 6 8 0 1 1 2 2009–2010 K-Vantaa Mestis 25 5 9 14 12 3 0 0 0 0 2010–2011 K-Vantaa Mestis 10 2 2 4 4 – – – – – Copenhagen Hockey Metal Ligaen 12 7 7 14 43 4 1 1 2 0 2011–2012 Herlev Eagles Metal Ligaen 38 18 25 43 43 4 1 0 1 26 2012–2013 Stjernen GET-ligaen 44 17 27 44 57 4 2 2 4 6 2013–2014 Stjernen GET-Ligaen 42 15 20 35 56 – – – – – 4 kautta yhteensä SM-liiga 124 9 11 20 78 10 0 1 1 2 ==Lähteet== Luokka:Suomalaiset jääkiekkoilijat Luokka:Vuonna 1986 syntyneet Luokka:Elävät henkilöt
Batman Forever

Batman Forever on vuonna 1995 ensi-iltansa saanut Joel Schumacherin ohjaama yhdysvaltalainen supersankarielokuva. Elokuvan tuotti aiemmat kaksi Batman- elokuvaa ohjannut Tim Burton Bob Kanen hahmoihin perustuen. Pääosissa ovat Val Kilmer (Batman/Bruce Wayne), Jim Carrey (Arvuuttaja), Tommy Lee Jones (Harvey Dent/Kaksinaama), Nicole Kidman (Tri. Chase Meridian), Chris O’Donnell (Dick Grayson/Robin). Lisäksi mukana ovat Pat Hingle ja Michael Gough. Elokuva palautti jossain määrin Batmania takaisin lapsiystävällisempään suuntaan verrattuna kahteen aiempaan elokuvaan. Suomessa Batman Forever on kielletty alle 11-vuotiailta aiempien kahden Batman-elokuvan ollessa synkempiä ja kielletty alle 15-vuotiailta. Elokuva oli menestys kolme vuotta aiemmin ensi- iltansa saaneeseen Batman – paluu -elokuvaan nähden, mikä johti päätökseen tehdä elokuvan jatko-osasta, Batman & Robin, vieläkin lapsekkaampi. Elokuvan päärooleihin on palkattu tunnettuja näyttelijöitä. Kun Tim Burton, aiempien kahden Batman-elokuvan ohjaaja, oli suunnittelemassa hanketta, harkittiin Arvuuttajan rooliin Robin Williamsia. Tarkoituksena oli kuvata Arvuuttaja pakkomielteisenä psykopaattina, joka olisi ajanut hiuksiinsa kysymysmerkin muotoisen paljaan kohdan. Kun Burton kuitenkin syrjäytettiin projektin ohjaajan paikalta ja korvattiin Joel Schumacherilla, päätti tämä palkata rooliin Jim Carreyn. Myös Michael Jackson osoitti kiinnostusta roolia kohtaan, mutta Schumacher ei kelpuuttanut häntä. Schumacher tarjosi Robinin osaa aluksi Leonardo DiCapriolle, mutta tämä kieltäytyi siitä. Elokuvan ilmestyessä jotkut kriitikot sanoivat sitä ”maailman homoeroottisimmaksi elokuvaksi”, johtuen elokuvan kohtauksista, joissa esitettiin lähikuvia Batmanin puvun eri osista, sekä siitä, että nyt ensimmäistä kertaa Batmanin sekä Robinin puvuissa näkyivät nännit. ==Näyttelijät== ==Oscar-ehdokkuudet== * Paras kuvaus * Paras äänitys * Parhaat äänitehosteet ==Lähteet== *Batman Forever -elokuvan kahden levyn erikoisjulkaisu. ===Viitteet=== == Aiheesta muualla == * Markku Soikkeli: Batman Forever. * Antti Kiiskinen: Batman Forever. Elokuvateatteri.com 22.12.2006. Luokka:Vuoden 1995 yhdysvaltalaiset elokuvat Luokka:Joel Schumacherin ohjaamat elokuvat Luokka:Akiva Goldsmanin käsikirjoittamat elokuvat Luokka:Batman-elokuvat Luokka:Seulonnan keskeiset artikkelit Luokka:Warner Brosin elokuvat
Kruger 60

Kruger 60 on kahdesta punaisesta kääpiöstä koostuva kaksoistähti 13,15 valovuoden päässä. Tähtien väli on keskimäärin 9,5 AU:ta vaihdellen välillä 5,5–13,5 vuotta, 44,6 vuoden kiertoajalla. Himmeämpi B-komponentti on flaretähti muuttujanimeltään DO Cephei. Flaret toistuvat epäsäännöllisesti. Flarepurkauksen aikana tähti tavallisesti kirkastuu kaksinkertaiseksi ja palaa normaaliksi 8 minuutissa. Alustavat laskelmat viittaavat siihen että komeetta 2I/Borisov olisi lähtöisin tämän tähden ympäriltä. Luokka:Flare-muuttujat Luokka:Kaksoistähdet Luokka:Lähimmät tähdet Luokka:Paikallinen kuuma kupla
Haldeninajokoira

Haldeninajokoira (), aiemmin myös bisseberghund ja ankerstøver, on norjalainen metsästyskoirarotu. Rotu on vanhin Norjan ajokoiraroduista. ==Ulkonäkö== Haldeninajokoira on ruumiinrakenteeltaan suorakaiteen muotoinen, ja siitä saa ylvään ja voimakkaan vaikutelman, mutta se ei ole kuitenkaan raskas. Pää on keskikokoinen, kallo edestä ja sivulta katsottuna lievästi holvautunut. Otsapenger on erottuva olematta liian jyrkkä. Silmät ovat keskikokoiset ja väriltään tummanruskeat. Korvat ovat riippuvat ja keskikorkealle kiinnittyneet. Rintakehä on munanmuotoinen ja syvä, selkä voimakas ja suora, lanne leveä, lantio hieman viettävä ja vatsaviiva vain hieman kohoava. Häntä on kohtalaisen paksu ja keskikorkealle kiinnittynyt. Urosten säkäkorkeus on 52–60 cm (ihanne 56 cm) ja narttujen 50–58 cm (ihanne 54 cm).Rotumääritelmä: Haldeninajokoira. Suomen Kennelliitto, 12.8.1992. Haettu 12.1.2021. Pohjavilla on tiheä, peitinkarva lyhyt, tiheä ja suora. Väritys on kolmivärinen: päävärinä valkoinen, jossa on mustia laikkuja sekä päässä ja raajoissa parkinruskeat merkit, joskus myös valkoisen ja mustan värityksen rajoilla. Musta väri ei ole koskaan hallitseva. == Luonne ja käyttäytyminen == Muiden norjalaiskoirien tapaan haldeninajokoirakaan ei ole ajue koira, vaan se ajaa jäniksiä itsenäisesti omistajansa kanssa. Se on, kuten muutkin norjalaisrodut, rauhallinen ja miellyttävä. Se suhtautuu usein erityisen rakastettavasti ihmisiin ja on harvoin ärtyisä, mutta sitä kuten useimpia rotuja tulisi valvoa kun se tapaa sille ennestään tuntemattomia lapsia. == Alkuperä == Rotu on jalostettu 1900-luvun puolivälissä Haldenin kaupungissa norjalaisten ajokoirien ja englanninkettukoirien välisistä risteytyksistä.Gondrexon, A. & Browne, I. Maailman koiraopas: s. 170. Weilin+Göös, Helsinki: 1974. ISBN951-35-1120-0.Lindholm, Åsa. Svenska Hundraser - Ett Kulturarv, s. 167. Sellin & Partner, Tukholma: 2008. ISBN 978-91-7055-366-0. Toisen teorian mukaan sen kehittymiseen vaikutti monia erilaisia ulkomaisia ajokoiria, niin ruotsalaisia, venäläisiä, saksalaisia, ranskalaisia kuin brittiläisiäkin. Haldeninajokoiraa on käytetty ennen kaikkea jäniksen, mutta myös monen muunlaisen riistan metsästykseen.Morris, Desmond. Dogs - The Ultimate Dictionary of Over 1000 Dog Breeds, s. 100. Trafalgar Square, 2008: North Pomfret, Vermont. == Hoito == Vaikka turkki tarvitsee vain vähän hoitoa, se ei ole yhtä paksu kuin pohjoisilla pystykorvaroduilla, ja haldeninajokoiraa pitääkin suojata oikein kovilla pakkasilla. == Lähteet == ==Aiheesta muualla== *Suomen Ajokoirajärjestö *Kennelliiton rotumääritelmä (pdf) *Haldenstøverklubben Luokka:FCI 6 Ajavat ja jäljestävät koirat Luokka:Ajokoirat Luokka:Norjalaiset koirarodut
Ferngully – viimeinen sademetsä

Ferngully – viimeinen sademetsä (FernGully: The Last Rainforest) on vuonna 1992 valmistunut animaatioelokuva. Musiikin sävelsi Alan Silvestri ja elokuvan ohjasi Bill Kroyer. Elokuvassa keijujen tehtävänä on metsän suojelu, mutta ihmiset tuovat ongelmia suurine koneineen ja saasteineen. Alkuperäisääninä on esimerkiksi Robin Williams ja Tim Curry. == Äänirooleissa == Rooli Alkuperäinen ääni Suomenkielinen ääniVHS -julkaisun lopputekstit Krista Samantha Mathis Sonja Lumme Zak Jonathan Ward Tony Wahlström Heksus Tim Curry Markku Riikonen Pepe Ahlqvist (laulu) Pips Christian Slater Seppo Pääkkönen Batty Koda Robin Williams Antti Pääkkönen Rele Kosunen (laulu) Magi Lune Grace Zabriskie Eeva-Kaarina Volanen Ralf Geoffrey Blake Toni Robert Pastorelli Veikko Honkanen Stump Cheech Marin Markku Riikonen Root Tommy Chong Goanna Goanna Sasu Moilanen Knotty Townsend Coleman Sivuroolit Brian Cummings Kathleen Freeman Janet Gilmore Naomi Lewis Danny Mann Neil Ross Pamela Segall Anderson Wong Veikko Honkanen Ari Parviainen Heikki Suominen Paula Uitto Mikko Alatalo (laulut) Anita Pajunen (laulut) Jokke Seppälä (laulut) Roosters Cheerleaders Suomenkielisen version on ohjannut Veikko Honkanen ja kääntänyt Timo Porri. Laulut on ohjannut Jouni Välimaa ja kääntänyt Risto Autio. == Arvioita == Video-oppaassa vuodelta 1994 Ferngully saa kolme tähteä viidestä, mikä vastaa sanallista arviota ”hyvä”. == Lähteet == * Fern Gully- The Last Rainforest-elokuvan brittiläinen DVD-julkaisu. === Viitteet === Luokka:Yhdysvaltalaiset animaatioelokuvat Luokka:Vuoden 1992 yhdysvaltalaiset elokuvat Luokka:Vuoden 1992 australialaiset elokuvat
Ilta kaupungilla

Ilta kaupungilla (Adventures in Babysitting) on Chris Columbuksen ohjaama elokuva vuodelta 1987. Humoristisen seikkailuelokuvan pääosaa esittää Elisabeth Shue. Vuonna 2015 Intrada Records julkaisi soundtrackin elokuvalle. ==Tarina== Shuen esittämä lapsenvahti luulee voivansa viettää hiljaisen illan lapsen kotona. Hän joutuukin ottamaan tytön ja tämän isoveljen mukaansa kun kaveri on asemalla. Mukaan liittyy isoveljen kaveri. He seikkailevat ympäri kaupunkia esimerkiksi paetessaan rikollisia. ==Arvioita== Video-oppaassa vuodelta 1994 Bello Romano antoi elokuvalle yhden tähden viidestä, mikä vastaa sanallista arviota ”huono”. Rotten Tomatoesin käyttäjien arvosana elokuvalle on 77 %. ==Lähteet== Luokka:Vuoden 1987 yhdysvaltalaiset elokuvat Luokka:Yhdysvaltalaiset komediaelokuvat Luokka:Chris Columbuksen ohjaamat elokuvat Luokka:Yhdysvaltalaiset nuortenelokuvat
Kolme miestä ja baby

Kolme miestä ja baby (Three Men and a Baby) on yhdysvaltalainen komedia vuodelta 1987. Se on amerikkalaisversio ranskalaisen Coline Serreaun farssielokuvasta Kolme miestä ja käärö (Trois hommes et un couffin). Elokuvan näyttelijöihin kuuluvat Steve Guttenberg, Tom Selleck, Ted Danson, Nancy Travis ja Margaret Colin. Sen on ohjannut Leonard Nimoy. ==Tarina== Elokuvassa kolme miestä joutuu hoitamaan vauvaa. Vaikka lapsenhoidossakin olisi puuhaa yllin kyllin, he joutuvat tekemisiin huumekauppiaiden kanssa. ==Vastaanotto== Video-oppaassa vuodelta 1995 Asko Alanen antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänen mukaansa elokuva on hersyvän ranskalaiskomedian siedettävä "baby boom" -jenkkiversio. Elokuva kestää 1h 42 min. Se on Suomessa sallittu kaikenikäisille. Elokuva sisältää "kummituspojan", joka näkyy yhdessä kohtauksessa ikkunan verhojen luona. ==Lähteet== ==Aiheesta muualla== * * Luokka:Vuoden 1987 yhdysvaltalaiset elokuvat Luokka:Yhdysvaltalaiset komediaelokuvat Luokka:Leonard Nimoyn ohjaamat elokuvat Luokka:Yhdysvaltalaiset uudelleenfilmatisoinnit
Kolme miestä ja pikkuneiti

Kolme miestä ja pikkuneiti (Three Men and a Little Lady) on elokuvan Kolme miestä ja baby (1987) jatko-osa vuodelta 1990. == Juoni == Emile Ardolinon ohjaamassa jatko-osassa Mary Benningtonista on kasvanut pikkuneiti. Aiempi järjestely ei enää tunnu täysin toimivalta. Maryn äiti haluaa naimisiin ja sulhasehdokas on jo tiedossa. Tom Selleckin esittämä Peter Mitchell epäilee, ettei miehellä ole puhtaita jauhoja pussissaan. Hän ottaa kavereidensa kanssa selville, että Mary joutuisi käymään koulua kaukana kotoa. Mahdollinen isä kun ei pidä lapsista. == Näyttelijät == == Vastaanotto == Video-oppaassa vuodelta 1995 Asko Alanen antoi elokuvan Suomessa julkaistulle VHS-kasettiversiolle yhden tähden viidestä, mikä teoksen mukaan vastaa sanallista arviota ”huono”. Hän kuvaa elokuvaa lyhyesti sietämättömäksi jatko-osaksi. Yksi elokuvan tunnetuimpia kappaleita on muun muassa lopputeksteissä esiintynyt Boy Meets Girlin ”Waiting For a Star to Fall”. == Lähteet == == Aiheesta muualla == * * Luokka:Vuoden 1990 yhdysvaltalaiset elokuvat Luokka:Yhdysvaltalaiset komediaelokuvat Luokka:Emile Ardolinon ohjaamat elokuvat
Sweet Home Alabama (elokuva)

Sweet Home Alabama on vuonna 2002 valmistunut romanttinen komedia, jonka ohjasi Andy Tennant. Näyttelijöihin kuuluvat Reese Witherspoon, Patrick Dempsey, Josh Lucas ja Candice Bergen. == Juoni == Reese Witherspoon esittää New Yorkissa uransa luonutta muotisuunnittelijaa Melanieta. Hän on vaihtanut sukunimensä Carmichaeliksi, koska häpeää taustaansa. Melanie Carmichael/Smooter on menossa New Yorkin pormestarin pojan kanssa naimisiin, mutta voidakseen tehdä sen, hänen pitää ensin saada selväksi avioero mieheensä, jonka kanssa hän on naimisissa. Joutuessaan palaamaan takaisin miehensä luokse, hän saa huomata, ettei ero olekaan niin helppo. Mies on parantanut elämäntapojaan Melanien vuoksi. ==Näyttelijät== == Lähteet == == Aiheesta muualla == * * Arvostelu elokuvasta MTV:n sivustolla Luokka:Yhdysvaltalaiset romanttiset komediat Luokka:Vuoden 2002 yhdysvaltalaiset elokuvat Luokka:Andy Tennantin ohjaamat elokuvat
Wolf 359

Wolf 359 on aurinkoa viidenneksi lähin tähtijärjestelmä. Se on 7,78 valovuoden päässä, lähempänä ovat ainoastaan Alfa Centauri, Barnardin tähti ja Luhman 16 -järjestelmät sekä ruskea kääpiötähti WISE 0855–0714. Wolf 359:ää lähin tähti on Ross 128 3,79 valovuoden päässä. == Aiheesta muualla == * SolStation.com: Wolf 359 * The Encyclopedia of Astrobiology, Astronomy, and Spaceflight Luokka:Flare-muuttujat Luokka:Lähimmät tähdet Luokka:Paikallinen kuuma kupla
Lalande 21185

Lalande 21185 on punainen kääpiö ja kuudenneksi lähin tähtijärjestelmä 8,21 valovuoden päässä Maasta.http://hyperphysics.phy- astr.gsu.edu/hbase/Starlog/lalande.html Tähdellä on väitetty olevan planeettoja sijaintimittausten perusteella, mutta tätä ei ole kyetty todistamaan. Tähti liikkuu melko nopeasti ja kuuluu Linnunradan "paksuun kiekkoon", jonka keskipaksuus on 3 500 valovuotta, ja joka ulottuu ainakin 5 000 valovuoden päähän galaksin tasosta. Tähdeltä ovat eräät tutkijat havainneet vesimaser-emission, joka voi tulla tähteä kiertävästä planeetasta tai tähdestä. Lalande 21185 b:ksi ristityn väitetyn planeetan etäisyys on ehkä 2,2 AU:ta, kiertoaika 5,8 V:tä, rata miltei ympyrä ja massa 9/10 Jupiterin massaa. Toinen planeetta c olisi 11 AU:n päässä keskustähdestään ja massa 1,6 Jupiterin massaa, kiertoaika 30 vuotta. == Lähteet == == Aiheesta muualla == * SolStation.com: Lalande 21185 Luokka:Lähimmät tähdet
Veblenin hyödyke

Veblenin hyödyke on hyödyke, jota kohtaan kuluttajien kohdistama kiinnostus ja näin ollen myös hyödykkeen kysyntä kasvaa sen hinnan noustessa. Käsite on nimetty amerikannorjalaisen ekonomistin Thorstein Veblenin mukaan. Määritelmä on teoreettinen eikä vaadi Veblenin hyödykkeiden oikeasti esiintyvän reaalimaailmassa. Joihinkin ”statushyödykkeisiin” voidaan kuitenkin väittää liittyvän Veblenin hyödykkeen tunnuspiirteet, sillä kalliiden autojen, parfyymien tai vastaavien tuotteiden kysyntä saattaa laskea niiden hinnan laskiessa. Ilmiö johtunee siitä, että tällainen hyödyke koostuu suurelta osin statusarvosta eikä ainoastaan materia-arvosta. Jos tällaisen tuotteen hinta laskee, sitä ei voi enää pitää eksklusiivisena tai sen omistamista vain etuoikeutettujen huvina. Veblenin hyödykkeen ominaispiirteenä pitää huomata yleisön kiinnostuksen ja preferenssien muutos. Tämä erottaa sen esimerkiksi Giffenin hyödykkeestä, jossa insentiivinä kysynnän muutokselle on puhtaasti maksukyky. Veblenin ilmiön lisäksi yleisessä kysyntäteoriassa on olemassa joukko muita teoreettisia ja epärationaalisilta tuntuvia anomalioita: * Snobivaikutus (), jossa kiinnostus tuotetta kohtaan kasvaa, koska sen katsotaan olevan tavanomaisesta poikkeava. * Myötäilijävaikutus (), jossa kiinnostus hyödykettä kohtaan lisääntyy, kun sen kysyntä kasvaa (kts. verkostoulkoisvaikutus, laumakäyttäytyminen) * Käänteisvebleninvaikutus (), jossa kiinnostus hyödykettä kohtaan kasvaa, kun sen hinta laskee. ==Kirjallisuutta== * * * * Luokka:Mikrotaloustiede
Myy Cassiopeiae

Myy Cassiopeiae on kaksoistähti 24,6 valovuoden päässä Maasta. Toinen tähdistä on keltainen alikääpiö, toinen punainen kääpiö. Tähti on metalliköyhä ja liikkuu huikealla 167 km/s nopeudella, mikä kertoo sen kuuluvan vanhaan populaatio II:een. Tähden arvellaan syntyneen ennen kuin galaksin kiekko on kehittynyt. Melko ahtaan kaksoistähden tähtien etäisyys on keskimäärin 1,42 AU vaihtelee välillä 0,54–2,30 AU, ja jakso 21,4 vuotta. Soikeus 0,62. ==Aiheesta muualla== * SolStation entry * Mu Cassiopeiae by Professor Jim Kaler. Luokka:Kaksoistähdet
Munger, Tolles & Olson

Munger, Tolles & Olson on yhdysvaltalainen noin 180 asianajajan lakifirma jolla on toimistot Los Angelesissa ja San Franciscossa. Sen perusti seitsemän partneria vuonna 1962. Yksi perustajista oli miljardööri Charlie Munger, joka tunnetaan paremmin ammattimaisena sijoittajana sekä Berkshire Hathawayn apulaispääjohtajan tehtävästä. == Aiheesta muualla == * Kotisivut Luokka:Asianajotoimistot
Kansainvälinen kendoliitto

Kansainvälinen kendoliitto (, IKF) toimii läheisessä yhteistyössä Japanin kendoliiton (, AJKF) tai () ja Euroopan kendoliiton (, virallinen lyhenne EKF) kanssa. IKF on perustettu vuonna 1970 ja sen päämaja sijaitsee Tokiossa Japanissa AJKF:n tiloissa. ==Lähteet== ===Yleiset lähteet=== * * == Aiheesta muualla == * All Japan Kendo Federation (Viralliset kotisivut) Kendo Luokka:Kendō
Abrakadabra (taikasana)

Abrakadabra (myös abracadabra) on monissa kielissä loitsuna tai manauksena käytetty taikasana, joka saattaa olla peräisin arameasta אברא כדברא, avra kedabra, "luon sanoillani", mikä viittaa siihen, että Jumala loi maailman tyhjästä, sanoilla. Nykyisin sanaa käyttävät erityisesti esiintyvät taikurit, mutta vanhoina aikoina sen loitsuvaikutukseen suhtauduttiin paljon vakavammin. Sillä voitiin parantaa kuumetta ja tulehduksia. Ensimmäisen kerran se mainitaan toisella vuosisadalla jaa. Serenus Sammonicuksen runossa De medicina praecepta. Rooman keisari Caracallan lääkäri Serenus oli määrännyt hoidoksi tautiin amuletin, jossa luki ylösalaisen kartion muodossa: A B R A C A D A B R A A B R A C A D A B R A B R A C A D A B A B R A C A D A A B R A C A D A B R A C A A B R A C A B R A A B R A B A ==Taikasana populaarikulttuurissa== * Pokémon-anime- ja mangasarjassa esiintyvät Abra- ja Kadabra-nimiset pokémonit. * Harry Potter -kirjasarjassa on tappokirous avada kedavra. * Mikko Kuustosella on Abrakadabra-niminen albumi. Luokka:Taikasanat
QDOS

QDOS (myös nimellä 86-DOS) oli Seattle Computer Productsin (SCP) kehittämä käyttöjärjestelmä. Yhtiö kutsui käyttöjärjestelmää QDOS:in lisäksi 86-DOS:ksi. Yritys oli aikonut käyttää Digital Researchin CP/M-86 käyttöjärjestelmää suoritinkortilla, mutta se ei valmistunut riittävän nopeasti. Yrityksen Tim Paterson kehitti QDOS:in (). QDOS:in kriteereinä oli tukea CP/M-alustalle tehtyjä ohjelmia. Käyttöjärjestelmän ohjelmointirajapinta oli myös kopioitu CP/M:stä. 27\. heinäkuuta 1981 Microsoft osti kaikki oikeudet QDOS/86-DOS:iin. Paterson työskenteli Microsoftille, jossa 86-DOS:sta tehtiin MS-DOS 1.0. Maaliskuussa 1983 Microsoft julkaisi IBM PC/XT -koneille MS-DOS 2.0:n. == Lähteet == == Aiheesta muualla == * Programmer's Manual 86-DOS Luokka: DOS
Bubbles

Bubbles (s. 1983) on Michael Jacksonille kuulunut simpanssi. Web archive 2012 Bubbles eleli Texasissa syöpätutkimuskliniikalla vuoteen 1985 asti, jolloin se siirrettiin Kaliforniaan Michael Jacksonin luokse. Seuraavan kymmenen vuoden aikana se oli usein Jacksonin mukana erilaisissa palkintojenjakotilaisuuksissa hienosti pukeutuneena, ja sai näin paljon julkisuutta. Bubbles oli myös mukana studiossa Jacksonin Bad-albumia levytettäessä. Huhujen mukaan Bubblesilla oli oma henkivartija. Bubbles häipyi parrasvaloista ja jäi elelemään Jacksonin Neverland-maatilalle. Vuonna 2003 Martin Bashirin Jackson-dokumenttielokuvassa Bubblesia kuitenkin näytettiin jonkin verran. Elokuvassa Bubbles käytti vaippoja ja kävi vessassa. Filmin Bubblesia esittäneitä kohtia näytettiin myös tuomaristolle vuoden 2005 lapsien hyväksikäyttämissyytteisiin liittyvän oikeusjutun yhteydessä. Näissä kohdin elokuvaa Bashir kysyy Jacksonilta simpanssin työskentelystä tilalla. Bubbles pesee ikkunoita ja vessoja sekä lakaisee tomuja. Jackson selitti simpanssien olevan älykkäitä, ja heidän DNA:nsa näyttävät mikroskoopissa samalta kuin ihmisten. Bubbles ei kuitenkaan enää asu tilalla. Kerrottiin, että se oli kasvanut dominoivaksi, vahvaksi aikuiseksi ja että hän oli purrut muutamia ihmisiä, jonka vuoksi ei ollut turvallista pitää häntä enää tilalla. Bubbles asuu nykyään ihmisapinoille tarkoitetussa suojelualueella, joka sijaitsee Floridassa. Vuonna 2021 julkaistussa artikkelissa vahvistetaan, että Bubbles voi hyvin ja elää parhaiden ystäviensä kanssa suojelualueella. Vuonna 1988 taiteilija Jeff Koons teki Michael Jackson and Bubbles -nimisen keramiikkatyön, jossa oli luonnollisessa koossa kullan värisistä paloista tehty patsas, joka esitti Bubblesia sylissään pitävää Jacksonia. Patsaan mitat ovat 1067 x 1791 x 826 mm. Patsas on rahassa mitattuna arvokkain elävän taiteilijan tekemä patsas. Hans Rasmus Astrup osti sen New Yorkissa 5,6 miljoonalla Yhdysvaltain dollarilla. Veistoksen nykyinen omistaja on Eli Broadin taidesäätiö, joka lainaa sitä muille museoille. Toistaiseksi se on Oslossa, Astrup Fearnleyn nykytaiteen museossa. ==Lähteet== == Aiheesta muualla == * * * * * Luokka:Michael Jacksonin elämä Luokka:Kuuluisat apinat
Huutijärvi

pienoiskuva|Huutijärven koulu Huutijärvi on osa-alue, kylä ja kaupunginosa 14Kangasala sai kaupunginosat; Kangasalan Sanomat 24.9.2020 Kangasalan keskustan kaakkoispuolella Pirkanmaalla. Kylässä oli vuoteen 1604 Sarsanvirta, jossa vesi virtasi Längelmävedestä Roineeseen ja jossa oli myllyjä. Vuonna 1604 Sarsanvirta kuivui Kostianvirran synnyttyä Pälkäneellä. Virran rannalta on löydetty useita kivikautisia asuinpaikkoja, ja alue on eräs Suomen vanhimmista tunnetuista asuinalueista jääkauden jälkeiseltä ajalta. Kylän koillispuolella virtaa Vääksynjoki Vesijärvestä Längelmäveteen. Längelmäveden nykyinen lasku-uoma on Kaivannon kanava, joka sijaitsee pari kilometriä Huutijärveltä kaakkoon. Kylä on ollut keskiajalla myös merkittävä teiden risteyskohta; siellä yhtyivät Kangasalan kautta kulkevaa harjujaksoa seurannut Etelä-Suomen tärkeimpiin kuulunut maantie Hämeestä Pohjanmaalle sekä historiallinen Vanha Laukaantie, joka lähti Längelmäveden ja Vesijärven välistä kannasta pitkin Länkipohjan ja Jämsän kautta Keski-Suomen suuntaan. Huutijärvellä toimi myös kestikievari. Päätieverkon numeroinnin myötä Huutijärvestä tuli 1930-luvun lopulla Tampereen ja Hämeenlinnan välisen valtatie 3:n, Tampereen ja Lahden välisen valtatie 12:n sekä Tampereen ja Jyväskylän välisen valtatie 9:n risteyskohta. Parikymmentä vuotta myöhemmin valmistui uusi tieyhteys (nykyisin seututie 325) Huutijärveltä Sahalahden ja Kuhmalahden kautta Kuhmoisiin. Valtatie 9 siirrettiin 1970-luvulla kulkemaan Tampereelta Kangasalan pohjoisosien kautta Orivedelle ja samoihin aikoihin valmistui valtatie 12:n uusi linjaus noin kilometrin päähän vanhasta tienristeyksestä. Etymologinen tausta kylän nimelle lienee se, että virran yli kulki lautta, ja mikäli se oli toisella rannalla, jouduttiin huutamaan, jotta se tuli yli. Kylässä on muun muassa huoltoasema, lähikauppa, hautausmaa, ammattikoulu ja kalanviljelylaitos. Kylässä on myös oma ala-aste, Huutijärven koulu. Kylästä löytyy myös Wääksyn kartano, jossa asui 1500-luvulla Juhana Herttuan rakastettu Kaarina Hannuntytär. == Lähteet == == Aiheesta muualla == * Kävelyretki Huutijärvellä (Kangasalan kunnan sivut) *
Schelling

Schelling on muun muassa seuraavien henkilöiden sukunimi: * Florence Schelling (s. 1989), sveitsiläinen jääkiekkomaalivahti * Friedrich von Schelling (1775–1854), saksalainen filosofi * Thomas Schelling (1921–2016), yhdysvaltalainen ekonomisti, Nobelin taloustieteen palkinnon saaja.
Christopher Dodd

Christopher John Dodd (s. 27. toukokuuta 1944) on yhdysvaltalainen lakimies ja poliitikko. Hän on kotoisin Connecticutista, kuuluu Yhdysvaltain demokraattiseen puolueeseen ja toimi vuosina 1975–1981 Yhdysvaltain edustajainhuoneen sekä vuosina 1981–2011 Yhdysvaltain senaatin jäsenenä. Dodd on toiminut myös senaatin pankkivaliokunnan puheenjohtajana. Dodd oli ehdolla puolueensa presidenttiehdokkaaksi Yhdysvaltain presidentinvaaleissa 2008. ==Lähteet== == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltain senaatin jäsenet Luokka:Yhdysvaltalaiset demokraattipoliitikot Luokka:Vuonna 1944 syntyneet Luokka:Elävät henkilöt
Louis Stokes

Louis Stokes (23. helmikuuta 1925 – 18. elokuuta 2015) oli Yhdysvaltain demokraattisen puolueen poliitikko. Hän istui Yhdysvaltain edustajainhuoneessa vuosina 1969–1999. Stokes toimi 1970-luvulla House Select Committee on Assassinations -komitean puheenjohtajana. == Lähteet == Luokka:Yhdysvaltain edustajainhuoneen jäsenet Luokka:Yhdysvaltalaiset demokraattipoliitikot Luokka:Vuonna 1925 syntyneet Luokka:Vuonna 2015 kuolleet
W. Willard Wirtz

William Willard Wirtz (14. maaliskuuta 1912 – 24. huhtikuuta 2010) oli yhdysvaltalainen Demokraattisen puolueen poliitikko ja lakimies. Hän toimi presidentti John F. Kennedyn nimittämänä Yhdysvaltain työministerinä vuosina 1962–1969. Wirtz syntyi DeKalbissa, Illinois'n osavaltiossa. Hän valmistui Harvardin lakikoulusta ja toimi myöhemmin lain professorina. Hän toimi lakialalla myös ministeriytensä jälkeen. Wirtzistä tuli Yhdysvaltain vanhin elossa ollut entinen tai nykyinen ministeri 2. helmikuuta 2008, kun Earl Butz kuoli 98-vuotiaana. == Lähteet == Luokka:Yhdysvaltain työministerit Luokka:Yhdysvaltalaiset demokraattipoliitikot Luokka:Lyndon B. Johnsonin hallituksen jäsenet Luokka:Vuonna 1912 syntyneet Luokka:Vuonna 2010 kuolleet
Anna Wing

Anna Wing (30. lokakuuta 1914 - 7. heinäkuuta 2013) oli englantilainen näyttelijätär. Hän loi pitkän uran televisiossa ja teatterissa. Merkittäviä rooleja hänellä oli mm. sarjassa EastEnders. Wing syntyi Hackneyssä, Lontoossa, ja aloitti uransa taiteilijan mallina. Hän työskenteli myöhemmin East Endin sairaaloissa ja meni 30-vuotiaana naimisiin Peter Daveyn kanssa. Avioero tuli kolmen vuoden kuluttua, ja myöhemmin Wingillä oli pitkäaikainen suhde runoilija Philip O'Connoriin. Ohjaaja ja näyttelijä Mark Wing-Daveyn on Anna Wingin poika. 7\. heinäkuuta 2013 Anna Wing kuoli 98 vuoden ikäisenä. == Lähteet == Luokka:Englantilaiset näyttelijät Luokka:Vuonna 1914 syntyneet Luokka:Vuonna 2013 kuolleet
Lappeenrannan Rajaritarit

Lappeenrannan Rajaritarit on vuonna 1983 perustettu suomalainen amerikkalaisen jalkapallon seura Lappeenrannasta. Seuran virallinen rekisteröity nimi on Lappeenrannan Amerikkalainen Jalkapalloklubi ry. Vuosina 2005–2008 seura tunnettiin myös nimellä Etelä-Karjalan Rajaritarit. Seuran miesten edustusjoukkue pelasi ensimmäisen kautensa pääsarjatasolla Vaahteraliigassa vuonna 1998 ja sittemmin yhtäjaksoisesti vuodet 2004–2007. I-divisioonan joukkue voitti vuosina 1996 ja 2008. Kaudeksi 2009 joukkue palasi liigaan. Rajaritareiden puheenjohtajana ja valmentajana toimi vuonna 2008 Tero Haiko. Vuonna 2009 puheenjohtajaksi valittiin Juho Ritala, Haikon siirtyessä seuran toiminnanjohtajaksi. Kaudella 2009 edustusjoukkuetta valmensi Kari Leivoja, joka on aikaisemmin valmentanut Helsingin Wolverinesia ja vuoden 2008 Suomen- mestarijoukkue Porvoon Butchersia. Hän on myös toiminut Suomen maajoukkueen puolustuksen linjan valmentajana. Rajaritareiden junioritoiminta on vilkasta. Kaudella 2009 seuralla oli pojissa A-, B-, C-, sekä D-juniorijoukkueet, jotka osallistuvat omien ikäluokkiensa sarjoihin. Tytöissä seuralla on lippupallojoukkue. Kaudella 2011 seuran edustusjoukkue pelasi historiansa parhaimman kauden sijoittuen Vaahteraliigassa neljänneksi. Joulukuussa 2011 seura ilmoitti että se ei tule hakemaan liigalisenssiä kaudelle 2012 vaan pelaa II-divisioonassa. == Lähteet == == Aiheesta muualla == * Rajaritareiden sivusto Luokka:Lappeenrantalaiset urheiluseurat Luokka:Suomalaiset amerikkalaisen jalkapallon seurat
Götz George

Götz George (23. heinäkuuta 1938 Berliini – 19. kesäkuuta 2016 Hampuri) oli saksalainen näyttelijä. Suomessa George oli tunnettu erityisesti komisario Schimanskina. Kyseistä hahmoa hän näytteli Rikospaikalla-poliisisarjassa vuosina 1971–1991 sekä itsenäisessä Schimanski-nimeä kantavassa sarjassa vuosina 1997–2013. Hahmon ympärille on tehty myös teatterielokuva Schimanski – Zahn um Zahn (1985). George näytteli myös useissa elokuvissa. Helmut Dietlin ohjaama Schtonk – salat julki (1992) on komedia Georgen esittämästä lehtimiehestä, joka erään väärentäjän avustuksella alkaa julkaista tekaistuja Adolf Hitlerin päiväkirjoja. Natsiaiheinen oli myös Roland Suso Richterin ohjaama Koko totuus (Nichts als die Wahrheit, 1999), joka kertoi kuvitteellisesta Josef Mengelen oikeudenkäynnistä. George näytteli elokuvassa Mengeleä. Der Totmacher -elokuvassa (1995) George puolestaan loi vaikuttavan tulkinnan Fritz Haarmannista, 1920-luvun saksalaisesta sarjamurhaajasta. Rooli toi hänelle parhaan näyttelijän palkinnon Venetsian filmijuhlilla. Götz Georgen isä oli elokuva- ja teatterinäyttelijä Heinrich George. == Lähteet == == Aiheesta muualla == * * Luokka:Saksalaiset näyttelijät Luokka:Vuonna 1938 syntyneet Luokka:Vuonna 2016 kuolleet
Boris Pahor

Boris Pahor (26. elokuuta 1913 Trieste, Rannikkomaa, Itävalta-Unkari – 30. toukokuuta 2022https://english.sta.si/3043276/boris-pahor-trieste-based- slovenian-writer-dies Trieste, Italia) oli Italian sloveenivähemmistöön kuulunut kirjailija. Pahor joutui keskitysleirille, kun hänet ilmiannettiin natsien vastaisesta toiminnasta. Hän oli eri leireillä lähes puolitoista vuotta ja vapautui huhtikuun lopulla 1945. Pahorin pääteos Nekropoli (1967) perustuu hänen kokemuksiinsa keskitysleireillä.Julkaisut, Mansarda (viimeinen teksti) viitattu 3.10.2014 Sen kehyskertomuksena on käynti Natzweiler- Struthofissa 20 vuotta vapautumisen jälkeen. ==Palkinnot ja tunnustukset== Pahor oli ehdolla Nobelin kirjallisuuspalkinnon saajaksi.Kari Klemelä: Boris Pahor (sisältää myös tekstinäytteen) Saksalainen SWR-Bestenliste valitsi Nekropolin vuoden 2001 parhaaksi kirjaksi, ja seuraavana vuonna hänelle myönnettiin 10 000 euron palkinto.SWR-Bestenliste: Boris Pahor, viitattu 3.10.2014 Pahor valittiin vuonna 2009 Slovenian tiede- ja taideakatemian jäseneksi. == Suomennetut teokset == * Nekropoli (Nekropola, 1967). Suom. Kari Klemelä. Jälkisanat: Thomas Poiss s. 232–237 Mansarda 2006. ISBN 952-5664-01-5 == Lähteet == ==Aiheesta muualla== *Kari Klemelä, Vittnet Boris Pahor (Boris Poharin haastattelu). Ny Tid -lehti 45, 4.11.2003 *Borin Pahorin elämäkerta, Kitab-Verlag Luokka:Italialaiset kirjailijat Luokka:Slovenialaiset kirjailijat Luokka:Yli satavuotiaiksi eläneet italialaiset Luokka:Yli satavuotiaiksi eläneet slovenialaiset Luokka:Vuonna 1913 syntyneet Luokka:Vuonna 2022 kuolleet
Ole Bornedal

Ole Bornedal (s. 26. toukokuuta 1959) on tanskalainen elokuvaohjaaja. Bornedal ohjasi ja kirjoitti aluksi televisioon ennen ensimmäistä elokuvaansa. Yövahti (1994) oli tanskalaisen jännityselokuvan uusille urille vievä teos. Se menestyi myös kansainvälisesti ja Bornedal ohjasi elokuvasta amerikkalaisversion Yövartija, jonka pääosia näyttelivät Ewan McGregor, Nick Nolte ja Patricia Arquette. Vuonna 2002 valmistui Bornedalin eurooppalainen yhteistyöelokuva Dina. Muita Bornedalin 2000-luvun elokuvia ovat esimerkiksi Vikaren (2007) ja The Possession (2012). == Aiheesta muualla == * * Luokka:Tanskalaiset elokuvaohjaajat Luokka:Vuonna 1959 syntyneet Luokka:Elävät henkilöt
F1-toons

F1-toons on suomalaisen sarjakuvapiirtäjän Antti Vuorijärven piirtämä ja käsikirjoittama yksiruutuinen sarjakuva. Sarjakuva kertoo humoristisesti Formula 1 -autourheilusarjan ajankohtaisista tapahtumista ja lajissa työskentelevistä henkilöistä. Piirroksissa käytetään tehokeinoina huoliteltua ulkoasua, mielleyhtymiä ja vertauskuvia. Sarjakuvan piirrostyylissä esiintyy ranskalaisen sarjakuvapiirtäjän Maurice de Beveren piirrostyylille ominaisia piirteitä sekä vaikutteita poptaidemaalari Roy Lichtensteinilta. Antti Vuorijärvi on piirtänyt sarjakuvaa vuodesta 1998 lähtien ja sitä on julkaistu Vauhdin Maailmassa, F1-maailmassa, Urheiluviikko.net:ssä ja sarjakuvan omilla verkkosivuilla. Sarjakuva ilmestyy suomeksi ja osittain myös englanniksi. == Aiheesta muualla == *F1-toons Luokka:Suomalaiset sarjakuvat
Pål Sletaune

Pål Sletaune (s. 4. maaliskuuta 1960) on norjalainen elokuvaohjaaja. Sletaunen ura alkoi äärimmäisen mustalla komedialla Kuka pelkää postimiestä? (Budbringeren) vuonna 1997. Elokuva saavutti kansainvälistä suosiota ja se palkittiin useilla elokuvajuhlilla kuten Cannesissa, Tukholmassa ja São Paulossa. Hollywoodista Sletaune sai tarjouksen American Beauty -elokuvan ohjaamisesta, mutta kieltäytyi, koska ei pitänyt käsikirjoitusta tarpeeksi hyvänä. Vuonna 2001 valmistuneella Amatørene-elokuvallaan Sletaune jatkoi esikoisestaan tutulla mustan komedian linjalla. Se on tarina nörttimäisestä hampurilaispaikan pitäjästä, joka vahingossa kidnappaa kuuluisan rock-tähden. Kolmannesta elokuvastaan Naapuri (2005) Sletaune jätti huumorin kokonaan pois. Elokuva oli rankkoja piirteitä omaava, seksuaalisia perversioita ja mieleltään häiriintyneitä ihmisiä sisältävä kahden asunnon välillä tapahtuva trilleri. Luokka:Norjalaiset elokuvaohjaajat Luokka:Vuonna 1960 syntyneet Luokka:Elävät henkilöt
Joe Meek

Robert George "Joe" Meek (5. huhtikuuta 1929 – 3. helmikuuta 1967) oli englantilainen tuottaja ja lauluntekijä. Hänen tunnetuimpia teoksiaan on The Tornadosin esittämä "Telstar" (1962), joka nousi Billboard Hot 100 -listan ykkössijalle ja pysyi Britannian singlelistan kärjessä viisi viikkoa. Meek julkaisi myös oman konseptialbuminsa I Hear a New Worldin. Hänelle myönnettiin Ivor Novello -palkinto. Meek kieltäytyi yhteistyöstä David Bowien ja The Beatlesin kanssa. Jälkimmäisen tuotantoa hän kuvasi "meteliksi" ja "toisten esittäjien jäljittelyksi". Hän ei myöskään sietänyt Rod Stewartia. Tom Jonesin kanssa hän oli yhteistyössä jo ennen tämän nousemista maailmanmaineeseen. == Sairaus ja itsemurha == Meekin elämän loppua varjostivat mielenterveysongelmat. Hän kärsi pahenevista psykoottisista oireista, päihteiden ongelmakäytöstä ja masennuksesta. Hän oli vakuuttunut siitä, että Decca Records kätki hänen tapettiensa taakse mikrofoneja varastaakseen hänen ideansa. Hänelle kehittyi myös pakkomielle kuolemaa ja kuoleman jälkeistä elämää kohtaan. Hän vei esimerkiksi nauhoja hautausmaalle voidakseen kuulla ääniä "haudan takaa". Erityisesti häntä kiehtoivat edesmenneet rock'n'roll- muusikot, kuten Buddy Holly, jonka kanssa hän oletti voivansa kommunikoida. Lisäpaineita hänelle toi hänen häpeälliseksi kokemansa homoseksuaalisuus.http://observer.guardian.co.uk/omm/story/0,,1942723,00.html Meek ampui vuokraemäntänsä Violet Shentonin ja itsensä Buddy Hollyn kuoleman 8-vuotispäivänä 1967. Teossa käytetyn kertalaukaushaulikon omisti muusikko Heinz Burt, jolla ei kuitenkaan ollut osuutta veritekoon. == Lähteet == Luokka:Itsemurhan tehneet Luokka:Brittiläiset musiikkituottajat Luokka:Brittiläiset lauluntekijät Luokka:Vuonna 1929 syntyneet Luokka:Vuonna 1967 kuolleet
Heikko suppeneminen

Heikko suppeneminen eli heikko konvergenssi on matematiikassa tiettyjen funktioiden jonojen ominaisuus. Jos L^p-avaruuden duaalia merkitään L^q:lla, voidaan L^p:ssä määritellä heikko suppeneminen seuraavasti: jono funktioita u_i\in L^p,1 suppenee heikosti kohti funktiota u\in L^p, jos jokaisella g\in L^q pätee :\int_Xgu_i\,d\mu\to\int_Xgu\,d\mu. Tällöin u on yksikäsitteisesti määrätty ja :||u||_p\leq \liminf_{i\to \infty}||u_i||_p. Heikosta konvergenssista ei seuraa ||u-u_i||_p\to 0, tai että u_i\to u melkein kaikkialla. Kuitenkin jos (u_i) on rajoitettu jono L^p:ssä, 1 jolle ||u_i||_p\leq M, on olemassa osajono (u_{i_j}) ja u\in L^p s.e. u_i\to u heikosti L^p:ssä. Luokka:Matematiikka
Läntinen Litsa

Läntinen Litsa eli Läätsi () on entinen kuolansuomalainen kalastajakylä, joka sijaitsi noin 45 kilometriä nykyisestä Norjan ja Venäjän rajasta itään Litsavuonon pohjukassa, Litsajoen suulla. Saamelaisten vakituinen poropolku yhdisti Läätsin kylän Uura- eli Orjalahden suomalaiskylään ja edelleen Aleksandrovskiin (nykyinen Poljarnyi) Kuolanvuonon länsirannalle. Toisen maailmansodan aikaan vuonna 1941 saksalaisten hyökkäys operaatio Platinakettu pysähtyi puolustajien kovan vastarinnan vuoksi Litsajoelle. Vanha kalastajakylä tuhoutui täysin taisteluissa. Asukkaat oli siirretty muualle Neuvostoliittoon jo Stalinin vainojen aikana. Sodan jälkeen 1950-luvun lopulta alkaen Litsavuonon rannoille perustettiin Neuvostoliiton Pohjoisen laivaston ydinsukellusvenetukikohta Zapadnaja Litsa, joka käsittää neljä eri satamaa, ja vuonon itäpuolelle Zaozjorskin asutustaajama. Paikkakunnalta on maantieyhteys Kuolanvuonolle ja Petsamoon (67 km). == Lähteet == luokka:Murmanskin alue Luokka: Kuolansuomalaiset
Nils Gaup

Nils Gaup (s. 12. huhtikuuta 1955 Koutokeino, Norja) on norjansaamelainen elokuvaohjaaja. Gaup aloitti näyttelijänä. Ohjaajana hänen uransa alkoi historiallisella, vuoden 1000 tienoille sijoittuvalla seikkailuelokuvalla Tiennäyttäjä (Ofelaš, 1987), joka oli maailman ensimmäinen täyspitkä pohjoissaamenkielinen elokuva (toinen oli Paul-Anders Simman Sagojogan ministeri kymmenen vuotta myöhemmin). Tiennäyttäjä oli ehdolla parhaan vieraskielisen elokuvan Oscar-palkinnon saajaksi. Seikkailuelokuvien genreä Gaup jatkoi myös myöhemmissä elokuvissaan Håkon ja merirosvot (1990), Kätketyn kullan maa (1996) ja Misery Harbour (1999), joihin hän sai tunnettuja Hollywood-tähtiä, kuten Christopher Lambertin, James Caanin ja Gabriel Byrnen. Seikkailuelokuvien väliin mahtuu komedia Hodet over vannet (1993), jossa vaimo yrittää piilotella vahingossa tappamansa ex-poikaystävänsä ruumista uudelta mieheltään. Elokuvasta tehtiin myös Hollywood-versio Pää pinnalle (1996), jossa pääosia näyttelivät Harvey Keitel ja Cameron Diaz. Gaup on saanut Hollywoodista työtarjouksia, kuten Robocop 1980-luvun lopulla, mutta hän on pääsääntöisesti kieltäytynyt kaikesta. Waterworld-elokuvan ohjaajana hän ehti olla hetken aikaa ennen kuin jättäytyi pois projektista, koska budjetti paisui hänen mielestään liikaa. Seikkailuelokuvan lajityyppiä edusti myös Koutokeinon kansannoususta kertovaa historiallinen elokuva Kautokeinon kapina (norj. Kautokeino-opprøret). Elokuva sai ensi-iltansa Tromssan filmifestivaaleilla 16. tammikuuta 2008. Suomen ensi-iltansa elokuva sai Sodankylän elokuvajuhlilla kesällä 2008. Kautokeinon kapinan jälkeen Gaup on ohjannut lastenelokuvan Reisen til julestjernen (2012). Vuonna 2009 Gaupille myönnettiin Skábmagovat-palkinto työstään saamelaisen elokuvan ja saamelaisten nuorten eteen.Skabmagovat-palkintosivusto == Lähteet == ==Aiheesta muualla== * * Luokka:Norjalaiset elokuvaohjaajat Luokka:Saamelaiset elokuvaohjaajat Luokka:Vuonna 1955 syntyneet Luokka:Elävät henkilöt
Kukkakorallit

Kukkakorallit (Hexacorallia, syn. Zoantharia) on korallieläinten suurin alaluokka. Siihen kuuluvat muun muassa merivuokot, kivikorallit ja mustakorallit. Toisinaan siihen luetaan myös varsinaiset ruukkumerivuokot (Ceriantharia), jotka muutoin luokitellaan omaksi alaluokakseen. Ptychodactinidae-heimo luokitellaan joko merivuokkojen lahkoon, tai omaan lahkoonsa kukkakoralleissa. == Rakenne == Kukkakorallit ovat joko yksin tai runkokuntina kasvavia keskeissymmetrisiä polyyppejä. Polyypin keskellä on suuaukko, joka johtaa ruoansulatusonteloihin. Suuta ympäröi kuusi tai kuudella jaollinen määrä pyyntilonkeroita, ja ruoansulatusontelo on jakautunut väliseinillä kuuteen osaan. Ne haalivat ruokaa pyyntilonkeroillaan, vievät sen suuaukkoon, josta se painuu ruoansulatusonteloon. Sulamattomat saaliin osat poistuvat saman aukon kautta. Kaikkien kukkakorallien rakenne on perusosiltaan samanlainen, mutta koko vaihtelee kivikorallien muutaman millin polyypeista merivuokkoihin, joiden halkaisija voi olla kymmeniä senttejä. == Lähteet == Luokka:Korallieläimet
Sólveig Pétursdóttir

Sólveig Guðrún Pétursdóttir (s. 11. maaliskuuta 1952) on islantilainen oikeistolaisen itsenäisyyspuolueen poliitikko. Sólveig opiskeli lakia Islannin yliopistossa ja valmistui vuonna 1977. Sólveig valittiin Islannin parlamenttiin ensimmäistä kertaa vuonna 1991. Hän edusti vuosina 1991–2003 Reykjavíkin vaalipiiriä ja sen jälkeen Reykjavíkin eteläistä vaalipiiriä. Hän toimi vuosina 1999–2003 maansa oikeus- ja kirkollisministerinä. Hän oli vuosina 2005–2007 Alltingin puhemies. == Lähteet == Luokka:Islannin ministerit Luokka:Vuonna 1952 syntyneet Luokka:Elävät henkilöt
Kuplavuokko

Kuplavuokko (Entacmaea quadricolor) on Indopasifiselta merialueelta kotoisin oleva riutta-akvaariossakin menestyvä merivuokko. Kuplavuokko voi kasvaa halkaisijaltaan puolimetriseksi.Meerwasserlexicon (myös kuvia ja videoita) Väriltään kuplavuokko voi olla keltaisenruskea, ruskea, vihreä tai oranssi. Sillä on lonkeroidensa päässä kuplat, joista se on helppo tunnistaa. Kuplavuokon polttiaissolut voivat vahingoittaa ihmistä ja muita eliöitä, joten sen käsittelyssä on oltava huolellinen. Kuplavuokko elää symbioosissa zooksantellilevien kanssa. Veden pH:n tulisi olla 8,1–8,4 ja lämpötilan 22–26 °C. Kuplavuokko tarvitsee paljon valoa ja veden virtaus saisi olla kohtuullinen. Kuplavuokko menestyy parhaiten, jos se saa ruuantähteitä vuokkokaloilta. Erityisesti kuplavuokon luona viihtyvät samettivuokkokala, punavuokkokala ja naamiovuokkokala. Jos vuokkokaloja ei ole, tulee kuplavuokkoa ruokkia pilkotulla kalalla, katkaravuilla tai madoilla. == Lähteet == Luokka:Merivuokot
Antti Vuorijärvi

Antti Vuorijärvi on suomalainen sarjakuvapiirtäjä. Vuorijärvi piirtää Formula 1 -aiheista sarjakuvaa F1-toons. Sarjakuvapiirtäjäksi hän ryhtyi vuonna 1998. Vuorijärven töissä on nähtävillä vaikutteita sarjakuvapiirtäjä Maurice de Beveren ja poptaiteilija Roy Lichtensteinin kädenjäljistä. Luokka:Suomalaiset sarjakuvantekijät Luokka:Syntymävuosi puuttuu Luokka:Elävät henkilöt
Dropkick Murphys

Dropkick Murphys on Massachusettsin Quincyssä vuonna 1996 perustettu yhdysvaltalainen kelttipunk-yhtye. Yhtye aloitti soittamisen erään jäsenten kaverin parturiliikkeen kellarissa. He sekoittavat perinteistä folk rockia ja punk rockia. Yhtye on ottanut vaikutteita esimerkiksi yhtyeiltä Stiff Little Fingers, The Pogues, The Clash, Thin Lizzy, The Dubliners ja Swingin' Utters. Sanoituksissaan Dropkick Murphys on muun muassa tukenut työväenluokkaa ja ammattiliittoja sekä kannustanut Bostonin urheiluseuroja, kuten Boston Red Soxia. == Diskografia == === Studioalbumit === * * * * * * * * * * * === EP:t === * * === Livealbumit === * * * * === Tribuuttialbumit === * * == Aiheesta muualla == *Yhtyeen viralliset kotisivut * Luokka:Yhdysvaltalaiset punkyhtyeet Luokka:Seulonnan keskeiset artikkelit